
ᔭᒫᓪ ᓲᓕ

ᐱᔾᔪᑎᓕᒃ: ᓄᓇᕗᒻᒥ ᖃᐅᔨᓴᖅᑐᓕᕆᔨᒃᑯᓂᑦ ᓚᐃᓴᓯ ᓄᑖᖑᕆᐊᕈᑎᒃᓴᖅ NRI # 02 032 21R-M - ᐊᕐᕌᒍᑕᒫᑦ ᓇᐃᓈᖅᓯᒪᔪᑦ 2022 ᓄᓇᒥ ᐱᓕᕆᓂᑦᑎᓐᓂᒃ ᐊᒻᒪᓗ ᐱᓕᕆᐊᕆᔪᒪᔭᑦᑎᓐᓂᒃ 2024 ᖃᐅᔨᓴᕐᓗᑕ - ᓄᓇᒥᐅᑕᓕᕆᔨᒃᑯᑦ ᑲᓇᑕ MPRI ᐱᓕᕆᐊᖑᔪᖅ

ᔭᒫᓪ-ᒧᑦ, 

ᖃᓄᐃᖏᑦᑎᐊᖅᑐᒃᓴᐅᕗᑎᑦ ᐊᒻᒪᓗ ᓄᓇᕗᒻᒥ ᖃᐅᔨᓴᖅᑐᓕᕆᔨᒃᑯᑦ ᐃᖅᑲᓇᐃᔭᖅᑎᖏᑦ. ᑕᕙᓂ ᐃᓚᓕᐅᑎᓯᒪᔪᖅ ᐊᕐᕌᒍᑕᒫᖅᓯᐅᑎᑦ ᓇᐃᓈᖅᓯᒪᔪᑦ 2022 ᖃᐅᔨᓴᕈᑎᑦᑎᓂᒃ ᑕᐃᑲᓂ ᓄᓇ ᐊᐅᒍᓐᓇᓐᖏᑦᑐᖅ ᐱᓕᕆᑎᑦᑎᔾᔪᑕᐅᔪᖅ - ᑮᓇᐅᔭᒃᓴᖏᓐᓂᑦ ᓄᓇᒥᐅᑕᓕᕆᔨᒃᑯᑦ ᑲᓇᑕ ᐱᓕᕆᐊᕆᔭᖓᓐᓄᑦ. ᑕᐃᒪᓗ ᓄᑖᖑᖅᑎᒋᐊᖃᕐᓂᐊᖅᑐᖅ ᓄᓇᕗᒻᒥ ᖃᐅᔨᓴᖅᑐᓕᕆᔨᒃᑯᑦ ᖃᐅᔨᓴᕈᑎᒃᓴᑦᑎᓐᓄᑦ ᓚᐃᓴᓯ 2024-ᒧᑦ, ᐃᓚᒋᓪᓗᒍ ᐊᕐᕌᒍᑦ ᑕᓪᓕᒪᑦ ᓄᓇᕗᒻᒥ ᖃᐅᔨᓴᕈᑎᓄᑦ ᓚᐃᓴᓯ ᑕᒪᑐᒧᖓ ᐱᓕᕆᐊᕆᔭᑦᑎᓐᓄᑦ.  ᐊᑏ ᖃᐅᔨᒪᓂᐊᖅᐳᑎᑦ ᐱᓕᕆᐊᕆᔭᐅᔪᖅ ᐃᓄᒃᑎᑑᓕᖅᑕᐅᓪᓗᓂ ᐊᒻᒪᓗ ᐊᐅᓪᓚᖅᑎᓐᓂᐊᖅᑕᕋ ᐱᔭᕇᖅᑕᐅᒃᐸᑦ ᑎᑎᕋᕐᕕᑦᓯᓐᓄᑦ. ᑐᓂᓯᓂᐊᕆᕗᖓ ᑐᒃᓯᕋᐅᑎᑦ ᖃᐅᓱᐃᑦᑐᖅ ᕼᐋᒻᓚᒃᑯᑦ ᑲᑎᒪᔨᖏᓐᓄᑦ ᐊᒡᒋᖅᑐᓂ ᐱᓇᓱᐊᕈᓯᕐᓂ ᐊᖏᖅᑕᐅᔪᒪᓪᓗᑕ. 

ᐱᔭᕇᖅᓯᑦᑎᐊᖅᑐᖓ ᐱᓇᔪᒍᑎᓐᓂᒃ ᓄᓇ ᐊᐅᒍᓐᓇᓐᖏᑦᑐᖅ ᐱᓕᕆᑎᑦᑎᔾᔪᑕᐅᔪᖅ ᓄᓇᒥ ᐊᐅᓚᕈᔾᔨᓯᒪᓂᐊᕐᒪᑕ ᐃᑲᔪᕐᓗᑎᒃ ᑕᒪᑐᒧᖓ ᐱᓕᕆᐊᕆᔭᑦᑎᓐᓄᑦ ᐅᕙ ᐊᑖᓂ ᑎᑎᕋᖅᓯᒪᕗᑦ:

a. ᐊᐅᔭᖅ ᓄᓇᒥ ᐊᐅᓪᓚᖅᓯᒪᓗᑕ: ~7 ᐅᓪᓗᐃᑦ ᐊᕙᑖᓂ ~ᔪᓚᐃ 1 ᑎᑭᓪᓗᒍ ~ᐋᒍᓯ 15, 2024


ᑐᑭᓯᒋᒃᑲᓐᓂᕈᓐᓇᖅᑐᑎᑦ ᑕᐃᒪᓐᓇᐅᒋᐊᖃᕈᕕᑦ ᐅᕝᕙᓘᓐᓃᑦ ᖃᓄᑐᐃᓐᓇᖅ ᐊᐱᖁᑎᒃᓴᖃᕈᕕᑦ, ᐊᑏ ᐅᖃᕐᕕᒋᔪᓐᓇᖅᑕᕐᒪ.

ᑎᑎᕋᖅᑐᖅ,
[image: ]

ᓚᐃᐅᓪ ᒍᐃᑦ
ᐃᓕᓐᓂᐊᕐᕕᒃᔪᐊᒥ ᐃᓕᓴᐃᔨ

ᐅᖃᓘᑖ. 514-398-7889		ᓱᒃᑲᔪᒃᑯᑦ: 514-398-7990	ᖃᕆᓴᐅᔭᒃᑯᑦ: Lyle.Whyte@mcgill.ca

 ᓄᓇᕗᒻᒥ ᖃᐅᔨᓴᕈᑎᒃᓴᒧᑦ ᓚᐃᓴᓯ - ᓘᒃᑖᖅ ᓚᐃᐅᓪ ᔨ. ᒍᐃᑦ ᒥᒋᐅ ᐃᓕᓐᓂᐊᕐᕕᒃᔪᐊᖓ

ᐊᕐᕌᒍᑕᒫᖅᓯᐅᑎᑦ ᓇᐃᓈᖅᓯᒪᔪᑦ ᓄᓇᕗᒻᒥ ᖃᐅᔨᓴᖅᑐᓕᕆᔨᒃᑯᑦ # 02 032 21R-M 2022 ᖃᐅᔨᓴᐃᓂᕐᒧᑦ ᖃᓄᐃᓕᐅᕈᑕᐅᔪᑦ ᐊᒻᒪᓗ ᑭᖑᓂᑦᑎᓐᓂ ᖃᓄᐃᓕᐅᕈᑕᐅᓚᐅᖅᑐᑦ

ᑕᐃᑲᓂ ᔪᓚᐃ 2022, ᐱᓕᕆᖃᑎᒋᔭᕗᑦ, ᓘᒃᑖᖅ ᓯᓐ (PDF), ᓘᒃᑖᖅ ᕗᐃᕆᐊ (PDF), ᐊᒻᒪᓗ ᒍᐃᖕᒍᕋ (PhD) ᐅᑎᖅᑎᑦᑎᓚᐅᖅᑐᑦ ᐊᑕᐅᓯᕐᒥ-ᐊᕐᕌᒍᒥ ᑕᐃᑲᓃᑦᑐᖅ ᓯᒡᔭᖓᓂ ᒥᑭᓐᓂᖅᐹᑦ ᐊᖏᓐᓇᖅᑐᒧᑦ ᑕᑯᔭᒃᓴᑦ ᐆᒪᔪᑦ ᐊᕙᑎᖏᓪᓗ Assistance Bay-ᒥ ᐋᒍᓯ 2021. ᐅᓇ ᐊᕐᕌᒍᒥ ᐊᑕᐅᓯᕐᒥ ᐆᒪᑎᑕᐅᔪᖅ ᒥᑭᓐᓂᖅᐹᑦ ᐊᖏᓐᓇᖅᑐᒧᑦ ᑕᑯᔭᒃᓴᑦ ᐆᒪᔪᑦ ᐊᕙᑎᖏᓪᓗ ᐱᑕᖃᓕᖅᑐᖅ ᒪᕐᕉᒃ ᐊᔾᔨᒌᓐᖏᑦᑐᒃ ᐆᒻᒪᔾᔪᑎᖏᑦ (ᐊᑦᑎᒃᑑᒐᓗᐊᖅ ᑯᑭᒃᓴᖅ ᐅᖅᓱᐊ ᐊᒻᒪᓗ ᑕᕆᐅᕐᒥᑦ ᑏᓱᖅ) ᐊᒻᒪᓗ ᓴᓗᒻᒪᖅᓴᐅᑎᑦ ᓂᕿᑦᑎᐊᕙᕈᖅᓯᓯᒪᓂᖓ (ᐆᒻᒪᕈᓐᓇᓐᖏᑦᑎᐊᖅᑐᑦ ᐊᐅᒃᓯᔭᖅᑐᖅ ᑕᕆᐅᕐᒥᑦ ᑕᕆᐅᖅ ᐳᖅᑐᖅᓴᐅᑎᓕᒃ ᒪᒪᖅᓯᓕᕈᑎᖓ ᐊᒻᒪᓗ ᐅᖅᓱᐊᓗᖕᒧᑦ ᓴᓗᒻᒪᖅᓴᐅᑎ S-200 ᐅᖅᓲᓪᓗᓂ ᐱᕈᐊᓚᓴᐅᑦ) ᑕᐃᑲᓂ Assistance Bay ᖃᐅᔨᓴᖅᖢᒋᑦ ᓂᕿᑦᑎᐊᕙᒋᔭᐅᔪᑦ ᖃᓄᖅ ᑭᐅᓯᕙᑦ ᐅᖅᓱᐊᓗᒃ ᓱᕈᖅᓴᐃᔾᔪᑎᖓ ᐅᑭᐅᖅᑕᖅᑐᖅ ᓯᒡᔭᖏᓐᓂ. ᐱᓕᕆᖃᑎᒌᑦ ᖃᐅᔨᓴᖅᓯᓚᐅᖅᑐᑦ ᓯᕗᓪᓕᖅᐹᒥᒃ ᒥᑭᓐᓂᖅᐹᑦ ᐊᖏᓐᓇᖅᑐᒧᑦ ᑕᑯᔭᒃᓴᑦ ᐊᒃᑐᐃᔪᓐᓇᖅᑐᑦ ᔪᓚᐃ 2019 ᐊᒻᒪᓗ ᐅᑎᖅᑎᑕᐅᓪᓗᑎᒃ ᖃᐅᔨᓴᕈᑎᑖᑦ ᑕᕿᖅ ᐊᓂᒍᕐᒪᑦ ᐋᒍᓯ 2019-ᒥ ᖃᐅᔨᓇᓱᒃᖢᑎᒃ ᐅᖅᓱᐊᓗᖃᕐᓂᖓᓂ ᐊᐅᕙᓪᓕᐊᑎᑦᑎᓂᖓ ᑕᒫᓂᕐᒥᐅᑕᐅᔪᓄᑦ ᖁᐱᕐᕈᖏᓐᓄᑦ ᓂᒡᓚᓱᒃᑐᐋᓗᖕᒥ. ᑕᒪᕐᒥᒃ ᖃᐅᔨᓴᕈᑕᐅᓚᐅᖅᑐᓪᓗ ᒫᓐᓇ ᖃᐅᔨᓇᓱᒃᑕᐅᑦᑎᐊᖅᑐᑦ ᐊᐅᕋᐅᔭᖑᐊᖅ ᐃᒪᐅᑉ ᖄᖓᓂ ᐸᐅᖅ ᓱᕈᖅ ᐊᒻᒪᓗ ᐊᖏᓐᓇᖅᑐᓄᑦ ᖃᐅᔨᓴᖅᓗᒋᑦ ᖁᐱᕐᕈᐊᕐᔪᐃᑦ, ᐊᒻᒪᓗ ᖃᐅᔨᓴᖅᑕᕗᑦ ᐱᔭᕇᑲᓴᑦᑎᐊᖅᑐᖅ. 

ᓯᒡᔭᖏᓐᓂᑦ ᐅᔭᖃᑦ ᓄᐊᑕᐅᓚᐅᖅᑐᑦ ᐊᔾᔨᒌᓐᖏᑦᑐᓂ ᓯᒡᔭᓂ ᖃᐅᓱᐃᑦᑐᖅ ᐊᒻᒪᓗ ᐃᖃᓗᒃᑑᑦᑎᐊᖅ ᐊᐅᔭᐃᑦ 2018 ᐊᒻᒪᓗ 2019, ᐊᒻᒪᓗ ᖃᐅᔨᓴᑦᑎᐊᕐᓗᒋᑦ ᐊᓗᕋᐅᔭᖑᐊᖅ ᐃᒪᐅᑉ ᖄᖓᓂ ᐸᐅᖅ ᓱᕈᖅ ᐊᒻᒪᓗ ᐊᖏᓐᓇᖅᑐᓄᑦ ᖃᐅᔨᓴᖅᓗᒋᑦ ᖁᐱᕐᕈᐊᕐᔪᐃᑦ ᐊᑐᖅᓯᓗᑕ ᑲᐃᕙᑎᑦᑎᔾᔪᑎᑦ ᖃᐅᔨᓴᕈᑎᑦ ᒥᑭᔪᓂᒃ. ᐊᓕᓚᔪᖅ ᑐᓂᔭᐅᓚᐅᖅᑐᖅ ᐊᕙᑎᑦᑎᓐᓂᒃ ᑲᐃᕙᑎᑦᑎᔾᔪᑎᑦ ᖃᐅᔨᓴᕈᑎᑦ ᒥᑭᔪᓂᒃ (ᒐᓐᒍᓚ ᐊᓯᖏᓪᓗ, 2024).  
ᐊᒻᒪᓗᑦᑕᐅᖅ, ᐳᖅᑐᓛᒥᒃ ᖃᐅᔨᓴᖅᑎᐅᓂᕐᒧᑦ ᓘᒃᑖᒃᓴᓂᒃ ᐱᓕᕆᓚᐅᖅᓯᒪᔪᖅ ᐃᒻ. ᐃᓕᔅ ᓄᐊᑦᑎᓚᐅᖅᑐᖅ ᓯᒡᔭᒥᑦ ᑕᓪᓕᒪᓂᑦ ᓯᒡᔭᓂ ᖃᐅᓱᐃᑦᑐᕐᒥ ᔪᓚᐃ 2018-ᒥ, ᐅᑯᐊ ᐊᑐᖅᑕᐅᔪᑦ ᐊᖏᓐᓇᖅᑐᑎᒍᑦ ᖃᐅᔨᓴᕈᑎᑦᑎᓐᓂ ᒥᑭᔪᓂᒃ ᖁᐱᕐᕈᓂᒃ ᖃᐅᔨᓴᕈᖅᑐᑦ ᑕᕆᐅᖅ ᐅᖅᓱᐊᓗᐊᓂᒃ ᐊᐅᒃᓯᕙᓪᓕᐊᓂᖓᑕ ᓱᒃᑲᓂᖓᓂᒃ ᐊᑖᒍᑦ ᐊᔾᔨᒌᓐᖏᑦᑐᑎᒍᑦ ᓴᓗᒻᒪᖅᓴᐅᑎᑦ, ᐃᓚᒋᔭᐅᓪᓗᑎᒃ ᐊᑐᖅᑕᐅᓲᑦ ᓂᕿᑦᑎᐊᕙᖕᓄᑦ ᐋᕿᒋᐊᕈᑕᐅᓪᓗᑎᒃ. ᐅᑯᐊ ᑐᑭᓯᓇᖅᓯᔪᑦ ᓴᕿᑎᑕᐅᓂᐊᖅᑐᑦ ᑎᑎᕋᖅᑕᐅᓗᑎᒃ ᑕᕆᐅᕐᒥ ᓱᕈᖅᓴᐃᔪᓂᒃ ᑐᓴᒐᒃᓴᓂ (ᐃᓕᔅ, ᐊᓯᖏᓪᓗ 2022). 

ᓱᓕᑦᑕᐅᖅ, ᓯᒡᔭᓂᑦ ᐱᐅᕋᖅᑕᐅᔪᑦ ᑐᐱᕐᕕᒃ ᓯᒡᔭᖓᓂᑦ ᓄᐊᑕᐅᒃᑲᓐᓂᓚᐅᖅᑐᖅ ᐊᐅᔭᖓᓂ 2021 ᐊᒻᒪᓗ ᐊᑐᖅᑕᐅᓪᓗᑎᒃ ᓴᓇᔭᐅᓪᓗᓂ 3-ᑕᕿᓄᑦ ᖃᐅᔨᓇᓱᒃᑕᐅᓂᐊᖅᑐᑦ ᐊᔾᔨᖏᑦ ᓯᒡᔭᖏᓐᓂ ᓱᓪᓗᐊᓗᒃ ᐅᐊᓕᓂᕐᒥᑦ ᕿᑭᖅᑖᓗᖕᒧᑦ, ᐊᔾᔨᐸᓗᖏᑦᑕᐅᖅ ᑭᖑᓂᐊᓂ 1-ᑕᕿᖅ ᖃᐅᔨᓴᕈᑎᑖᓂᑦ ᓯᒡᔭᓂᑦ 2019-ᒥ. ᖃᐅᔨᓴᕈᑎᑖᑦ ᑕᒪᕐᒥᒃ ᖁᐱᕐᕈᓂᑦ ᐱᔭᕇᓚᐅᖅᑐᑦ ᐊᒻᒪᓗ ᑎᑎᖃᑦ ᐸᐃᐹᖑᓪᓗᑎᒃ ᑐᓂᔭᐅᓪᓗᑎᒃ ᕿᒥᕐᕈᐊᖅᑕᐅᓂᐊᕐᒪᑕ ᑐᓴᒐᒃᓴᓕᕆᔨ ᐆᒪᔪᓂᒃ ᖁᐱᕐᕈᓂᒃᓗ ᐱᓕᕆᔪᓂᒃ ᖃᖓᑦᓯᐊᖅ (ᓯᓐ ᐊᓯᖏᓪᓗ 2024). ᐊᒻᒪᓗᑦᑕᐅᖅ, ᐃᖃᖓᓂᑦ ᑐᐱᕐᕕᒃ ᓯᒡᔭᖓᓂᑦ ᖃᐅᓱᐃᑦᑐᖅ ᓄᐊᑦᑎᕕᐅᓚᐅᖅᑐᖅ ᐋᒍᓯ 2021 ᐊᕗᑎᓯᒪᓪᓗᑎᒃ ᐊᒻᒪᓗ ᓇᓗᓇᐃᖅᑕᐅᓯᒪᓪᓗᑎᒃ ᐅᑭᐅᖅᑕᖅᑐᒥᑦ ᐆᒪᔪᑦ. ᐅᑯᐊ ᖃᕆᓴᐅᔭᕐᑎᒍᑦ ᒪᓴᖕᓂᒃ ᖃᐅᔨᓴᕈᑎᑦ ᖃᐅᔨᓇᓱᖃᑦᑕᖅᑐᑦ ᐊᕗᑎᓯᒪᔪᖃᕐᒪᖔᑦ ᐊᐅᒃᓯᔪᓐᓇᖅᑐᒥᒃ ᐊᓗᕋᐅᔭᖑᐊᖅ ᐃᒪᐅᑉ ᖄᖓᓂ ᐸᐅᖅ ᓱᕈᖅ. ᑎᑎᕋᖅ ᒫᓐᓇᓵᖅ ᓴᕿᑕᐅᓯᒪᔪᖅ ᑲᓇᑕᒥ ᑐᓴᒐᒃᓴᑦ ᐊᖏᓐᓇᖅᑐᒧᑦ ᖃᐅᔨᓴᖅᑕᐅᓲᑦ ᖁᐱᕐᕈᐃᑦ ᐳᖅᑐᓛᒥᒃ ᖃᐅᔨᓴᐃᓂᒻᒪᕆᖕᒧᑦ ᐃᓕᓐᓂᐊᓚᐅᖅᑐᒥᑦ (ᓕᕆᑦ ᐊᓯᖏᓪᓗ 2024). ᑭᖑᓪᓕᖅᐹᒥᒃ, ᓯᒡᔭᒥᖔᖅᑐᑦ ᐊᒻᒪᓗ ᓯᒡᔭᖓᑕ ᑕᕆᐅᖅ ᐃᒪᖓᓂᒃ ᖃᐅᔨᓴᕈᑎᑖᑦ ᑕᓪᓕᒪᓂᑦ ᓯᒡᔭᓂᑦ ᖃᐅᓱᐃᑦᑐᖅ ᔪᓚᐃ 2022, ᐊᒻᒪᓗ ᖃᐅᔨᓴᖅᑕᐅᑦᑎᐊᓚᐅᕐᒪᑕ ᐊᓗᕋᐅᔭᖑᐊᖅ ᐃᒪᐅᑉ ᖄᖓᓂ ᐸᐅᖅ ᓱᕈᖅ ᐱᑕᖃᕐᒪᖔᑦ ᐊᒻᒪᓗ ᓄᓇᐅᑉ ᖁᐱᕐᕈᖏᑦ ᖃᓄᐃᓕᖓᖕᒪᖔᑕ ᐊᒻᒪᓗ ᑭᓱᖃᕐᒪᖔᑕ ᐊᑐᖅᓯᓪᓗᑕ ᐊᒃᓯᕗᑦ ᓄᓇᒥᒃ ᖃᕆᓴᐅᔭᕐᑎᒍᑦ ᖃᐅᔨᓴᕈᑎ ᓴᓇᕐᕈᑎ ᒥᑭᔪᓄᑦ ᐊᑦᑕᑕᓲᑦ ᖁᐱᕐᕈᓄᑦ ᖃᐅᔨᓴᕈᑎᑦ. ᐸᐃᑉᐹᖅ ᑐᓂᔭᐅᓂᐊᖅᑐᖅ ᑖᒃᑯᓄᖓ ISME ᐅᖃᓕᒫᒐᖁᑎᖏᓐᓄᑦ (ᕗᓕᕆᐊ ᐊᓯᖏᓪᓗ 2024).


ᑐᒃᓯᕋᖅᑐᑦ 2024 ᓄᓇᒥ ᖃᐅᔨᓴᕈᒪᓪᓗᑎᒃ

ᑐᒃᓯᕋᖅᐳᒍᑦ ᐊᐅᔭᖅ ᐊᐅᓪᓚᖅᓯᒪᓗᑕ (7 ᐅᓪᓗᓄᑦ) 2024-ᒥ ᐊᕙᑖᓂ ᔪᓚᐃ 1 - ᐋᒍᓯ 15 ᐱᖃᑎᒋᓗᒍ ᓘᒃᑖᖅ ᐃᓐ.ᔨ. ᕗᓕᕆᐊ (PDF) ᐊᒻᒪᓗ ᐃ. ᐅᓚᐃᕼᐃ (ᐳᖅᑐᓛᒥᒃ ᖃᐅᔨᓴᖅᑎᒻᒪᕆᐅᓂᕐᒧᑦ) ᑕᐅᕗᖓ ᐊᕐᕕᐅᑦ ᒪᕐᕈᓕᕿ. ᑕᐃᑲᓂ 2024 ᐸᕐᓇᐃᓯᒪᕗᒍᑦ ᐃᓕᓯᓗᑕ ᒥᑭᓐᓂᖅᐹᑦ ᐊᖏᓐᓇᖅᑐᒧᑦ ᑕᑯᔭᒃᓴᑦ ᐆᒪᔪᑦ ᐊᕙᑎᖏᓪᓗ ᐊᕐᕌᒍᓕᒫᒧᑦ ᐅᑭᐅᒥ ᖃᓄᖅ ᐱᕈᖅᑎᒋᓂᐊᕐᒪᖔᑕ ᑕᒪᕐᒥᒃ ᐊᖏᓐᓇᖅᑐᓄᑦ ᖃᐅᔨᓴᖅᓗᒋᑦ ᖁᐱᕐᕈᐊᕐᔪᐃᑦ, ᑲᐃᕙᓲᖅ ᖃᐅᓴᕈᑎᑦᑎᒍᑦ, ᐊᒻᒪᓗ ᐊᓗᕋᐅᔭᖑᐊᖅ ᐃᒪᐅᑉ ᖄᖓᓂ ᐸᐅᖅ ᓱᕈᖅ ᖃᐅᔨᓇᓱᒃᑕᐅᑦᑎᐊᕐᓗᑎᒃ. ᐅᑯᐊ ᖃᐅᔨᓴᖅᑕᑦ ᑕᑯᑎᑦᑎᓂᐊᖅᑐᑦ ᑲᔪᓯᔪᓐᓇᕐᒪᖔᑦ ᑲᔪᓯᔪᓐᓇᓐᖏᒻᒪᖔᑦ biosurfactant (rhamnolipid) ᐊᒻᒪᓗ ᐅᐊᓴᐅᑦ (COREXIT) ᐆᒪᔪᓂᒃ ᐊᓯᖏᓐᓂᒃ ᓴᓗᒻᒪᖅᓴᐅᑎᖃᕐᑎᑦᑎᓂᖅ ᐋᕿᒃᓯᒪᔾᔪᑎᑦ ᐅᑭᐅᖅᑕᖅᑐᖅ ᓯᒡᔭᖏᓐᓂ. ᓄᐊᑦᑎᓂᐊᖅᑐᒍᑦᑕᐅᖅ ᒥᑭᔫᑎᓂᒃ ᓯᒡᔭᐅᑉ ᐃᖃᖓᓂ ᑭᓱᑐᐃᓐᓇᓂᒃ ᐊᒻᒪᓗ ᑕᕆᐅᕐᒥᒃ ᐃᒪᖓᓂᒃ ᖃᐅᔨᓴᕈᑎᑖᕐᓗᑕ ᑕᐃᒃᑯᓇᖓᑦᑕᐃᓐᓇᖅ ᑕᓪᓕᒪᓂᑦ (5) ᐊᔾᔨᒌᓐᖏᑦᑐᓂᑦ ᓯᒡᔭᓂᑦ ᑕᒫᓂ ᖃᐅᓱᐃᑦᑐᖅ ᓯᒡᔭᓕᒫᖓᓂᑦ ᑕᐃᒪᓗ ᐊᕐᕌᒍᑦ ᐊᓂᒍᕌᖓᑕ ᐊᒥᓲᓕᖅᑐᑦ, ᑕᐃᒫᒃ ᓄᖃᐅᑎᓚᐅᖅᓯᒪᓐᖏᓪᓗᒍ ᖃᐅᔨᓴᐃᓐᓇᕐᓗᒍ ᑭᓱᖃᕐᒪᖔᑕ  ᐊᖑᑎᑦ ᐊᕐᓇᐃᓪᓗ ᓯᒡᔭᒥ ᐆᒪᔪᖅ ᖁᐱᕐᕈᓂᑦ ᒥᑭᓐᓂᖅᓴᐃᑦ ᐊᒥᓱᓄᑦ ᐊᕐᕌᒍᓄᑦ. ᓯᒡᔭᒥ ᐱᔭᐅᔪᑦ ᐊᑐᖅᑕᐅᓂᐊᖅᑐᑦ ᐊᕗᑎᓯᒪᓗᒋᑦ ᑖᒃᑯᐊ ᐆᒪᔪᖏᑦ ᐊᒻᒪᓗ ᖃᐅᔨᓴᑦᑎᐊᕐᓗᒋᑦ ᐊᖏᓇᖅᑐᑎᒍᑦ ᖃᐅᔨᓂᐊᕋᑦᑕ ᐊᔾᔨᒌᓐᖏᑦᑐᓂᒃ ᓂᒡᓚᓱᓕᕇᓂ ᖃᓄᐃᓕᑎᑦᑎᖃᑦᑕᖅᐸᑦ ᐆᒪᔪᓂᒃ ᐊᓯᖏᓐᓂᒃ ᓴᓗᒻᒪᖅᓴᐅᑎᖃᕐᑎᑦᑎᓂᖅ ᐋᕿᒃᓯᒪᔾᔪᑎᒃᓴᓄᑦ. ᖃᐅᔨᓴᕈᑎᑖᑦ ᐅᑎᖅᑎᑕᐅᓂᐊᖅᑐᑦ ᖃᐅᔨᓴᕐᕕᑎᓐᓄᑦ ᒪᓐᑐᕆᐊᒧᑦ ᑕᐃᑲᓂ ᐊᑐᖅᑕᐅᓂᐊᕐᒪᑕ ᐋᕿᒃᓱᑦᑎᐊᖅᓯᒪᔪᓂ ᐊᖏᓐᓇᖅᑐᓄᑦ ᖃᐅᔨᓴᕈᑎᑦ ᐃᓕᑦᑎᓇᓱᐊᕈᑎᑦ. ᐃᖃᖓᓂᑦ ᐊᒻᒪᓗ ᑕᕆᐅᖅ ᐃᒪᖅ ᖃᐅᔨᓴᕈᑎᑖᑦ ᖃᓅᑎᒋᑦᑕᕐᒪᖔᑕ ᖃᐅᔨᓇᖅᓯᓂᐊᖅᑐᖅ ᑐᑭᓯᓇᖅᓯᑦᑎᐊᕐᓗᑎᒃᓗ ᖃᓄᖅ ᐋᓐᓂᐊᒃᓴᖅᑖᕐᓇᕐᒪᖔᑕ ᐆᒪᔪᕋᓛᑦ ᖁᐱᕐᕈᓂᑦ ᒥᑭᓐᓂᖅᓴᐃᑦ ᐊᒻᒪᓗ ᖃᓄᖅ ᐃᒻᒥᒍᑦ ᐊᑕᓂᖃᕐᒪᑕ. ᓇᑭᖔᖓᖕᒪᖔᑕ ᖃᐅᔨᓴᖅᑕᐅᓚᐅᖅᑐᑦ ᑲᐃᕙᑎᑕᐅᔪᑎᒍᑦ ᖃᕆᓴᐅᔭᑎᒍᑦ ᓴᕿᑎᑦᑎᓚᐅᖅᑐᖅ ᐱᓕᕆᐊᖑᓪᓗᓂ ᓯᒡᔭᓂᖔᖅᑐᑦ ᑕᐃᑲᓂ ᐊᐅᒍᓐᖏᑦᑐᖅ ᓄᓇᒥ ᐱᓕᕆᑎᑦᑎᔾᔪᑕᐅᔪᖅ ᖃᐅᔨᓴᕐᕕᖓ ᐊᖏᓐᓇᖅᑐᖃᖅᑐᖅ ᐊᑐᖅᓯᓚᐅᖅᑐᒍᑦ ᓄᓇᒥᒃ ᖃᕆᓴᐅᔭᕐᑎᒍᑦ ᖃᐅᔨᓴᕈᑎ ᓴᓇᕐᕈᑎ ᒥᑭᔪᓄᑦ ᐊᑦᑕᑕᓲᑦ ᖁᐱᕐᕈᓄᑦ ᐋᕿᒃᓯᒃᑲᓐᓂᕐᓂᐊᕐᒪᑕ ᐊᓯᐊᒎᖓᔪᖅ ᐊᑐᖅᑕᐅᔭᕆᐊᖃᓕᕈᓂ ᑕᐃᑲᓃᓪᓗᑎᒃ ᒥᐊᓂᕆᔾᔪᑎᑦ ᐅᖅᓱᐊᓗᖕᒥᒃ ᑯᕕᔪᖃᖅᐸᑦ. 

ᐊᐅᓪᓚᕐᓂᐊᖅᑐᒍᑦ Assistance Bay ᓄᓇᒥ ᖃᐅᔨᓴᕐᕕᒋᔭᕗᑦ ᖁᓕᒥᒎᓕᒃᑯᑦ ᐅᑎᕐᔭᕐᓗᑕ ᑕᐃᑲᖓᑦ ᐊᐅᒍᓐᓇᓐᖏᑦᑐᓕᕆᔪᑦ ᓄᓇᒥ ᐱᓕᕆᑎᑦᑎᔾᔪᑕᐅᔪᖅ ᖃᐅᓱᐃᑦᑐᕐᒥᑦ. ᐊᐱᖁᑎᑦ ᑖᒃᑯᓇᖓ ᖃᐅᔨᓴᖅᓯᑎᑕᐅᔪᑦ ᖃᐅᔨᓴᕈᑕᐅᔪᓂᑦ ᖃᓄᐃᓕᐅᕈᑕᐅᔪᓂᑦ ᐅᑯᐊ: ᑭᓲᖕᒪᑦ ᐊᓗᕋᐅᔭᖑᐊᖅ ᐃᒪᐅᑉ ᖄᖓᓂ ᐸᐅᖅ ᓱᕈᖅ ᐆᒪᔪᖃᕈᓐᓇᖅᑐᖅ ᓯᒡᔭᓂ ᐃᖃᖓᓂ ᑕᒫᓂ ᐅᐊᓕᓂᕐᒥᑦ ᕿᑭᖅᑖᓗᖕᒧᑦ ᓱᓪᓗᐊᓗᖕᒥ? ᖃᓄᖅ ᓂᕿᑦᑎᐊᕙᖏᑦ ᐋᕿᒋᐊᖅᓯᓲᖑᕙᑦ ᐊᒃᑐᐃᓪᓗᑎᒃ ᐊᐅᕙᓪᓕᐊᔪᒥᒃ ᓱᒃᑲᓂᖓ ᐅᖅᓱᐊᓗᒃ? ᑐᕌᖅᑐᒍᑦ ᖃᐅᔨᓗᒋᑦ ᐊᖏᓛᖅ ᐆᒪᔪᓂᒃ ᐊᓯᖏᓐᓂᒃ ᓴᓗᒻᒪᖅᓴᐅᑎᖃᕐᑎᑦᑎᓂᖅ ᐅᖅᓱᐊᓗᖕᓂ ᓱᕈᖅᓴᐃᔪᓂᒃ ᑕᒫᓂ ᐅᐊᓕᓂᕐᒥᑦ ᕿᑭᖅᑖᓗᖕᒧᑦ ᓱᓪᓗᐊᓗᖕᒥ ᓯᒡᔭᖏᓐᓂᒃ. ᐅᓇ ᑐᓴᕐᑎᑦᑎᓂᐊᖅᑐᖅ ᐃᕐᖐᓐᓇᐅᓐᖏᑦᑐᖅ ᒐᕙᒪᒃᑯᑦ ᐊᑐᐊᒐᓕᐅᖅᑎᖏᑦ ᓄᑖᕈᖅᑎᑦᑎᓂᕐᒧᑦ ᐋᕿᒃᓯᒪᔾᔪᑎᒃᓴᐃᑦ ᐊᓗᕋᐅᔭᖑᐊᖅ ᐃᒪᐅᑉ ᖄᖓᓂ ᐸᐅᖅ ᓱᕈᖅ ᐅᑭᐅᖅᑕᖅᑐᖅ ᓯᒡᔭᖏᓐᓂ ᐱᕐᕈᓗᐊᕿᔪᖃᕐᓂᖅᐸᑦ ᑯᕕᔪᖃᕐᓗᓂ ᐅᖅᓱᐊᓗᖕᒥ ᐃᓗᐊᓂ ᐅᐊᓕᓂᕐᒥᑦ ᕿᑭᖅᑖᓗᖕᒧᑦ ᓱᓪᓗᐊᓗᖕᒥ. 

